Mașini vampir, pisici cu ochelari, selfie stickul anilor '60, plante carnivore, femei cu barbă sau povești spuse pe dos? Ce vă place mai mult? Veniți la Centrul Ceh pentru o incursiune în filmele SF și fantasy – comedii și nu numai – ale Cehoslovaciei anilor '60, '70 și '80, filme ale Noului Val Cehoslovac, care au revoluționat cinematograful la timpul lor și încă servesc ca inspirație pentru realizatorii de film din toată lumea.